Приложение № 20 към т. 1, буква „у“

НАЦИОНАЛНА ПРОГРАМА
„ЗАЕДНО В ИЗКУСТВАТА И В СПОРТА“

1. НЕОБХОДИМОСТ ОТ ПРОГРАМАТА

Заниманията с изкуства и спорт развиват ключови компетентности, необходими не само в образователния процес, но и в социален аспект.

Творческите дейности, които ще се реализират по програмата, ще допринесат за стимулиране талантите на учениците, за повишаване на тяхната мотивация, за развиване на личното творчество, на танцовото, музикалното, театралното, филмовото и изобразителното изкуство в училище.

Заниманията със спорт изграждат качества като воля, упоритост, постоянство, отговорност, самочувствие, дисциплинираност, екипност. Физическата активност оказва силно положително въздействие и върху психичното здраве на подрастващите и самоконтрола. Дейностите, които ще се реализират в областта на спорта, ще допринесат за физическото, емоционалното и социалното развитие на учениците.

1. ЦЕЛИ И ОБХВАТ НА ПРОГРАМАТА

Националната програма е разработена в съответствие е приоритетна област 2 „Компетентности и таланти“ на Стратегическата рамка за развитие на образованието, обучението и ученето в Република България (2021 - 2030).

* 1. Цели на програмата:

- Осигуряване на условия за личностно развитие на учениците чрез екипно взаимодействие при участието и изявата им в колективни спортове и изкуства, насочени към стимулиране на техните интереси, способности и компетентности.

- Засилване на интереса на учениците за участие в групи/отбори за колективни спортове и изкуства и за изяви в областта на танцовото, музикалното, театралното, филмовото и изобразителното изкуство, както и в областта на спорта;

- Насърчаване на работата в екип и подобряване на социалните взаимодействия на учениците;

- Изграждане на умения за отговорно и дисциплинирано поведение и за самоконтрол на учениците;

 - Повишаване на музикалната, танцовата, театралната и филмовата култура, както и културата в областта на изобразителното изкуство на подрастващите и насърчаване съхраняването и утвърждаването на културните ценности;

* Стимулиране на интереса на учениците към богатото наследство в областта на изкуствата,

както и към колективните спортове;

* Развитие на спортните способности на учениците и изграждане на умения за здравословен

начин на живот.

* 1. Обхват на програмата:

Програмата обхваща ученици от държавни, общински и частни училища на територията на Република България от I до XII клас.

1. БЮЖЕТ НА ПРОГРАМАТА

Общ бюджет на програмата: 45 000 000 лв. Разпределение на общия бюджет по модули:

|  |  |
| --- | --- |
| Модули | Средства в лв. |
| Модул 1. Изкуства | 23 000 000 лв. |
| Модул 2. Спорт | 22 000 000 лв. |
| Общ размер | 45 000 000 лв. |

1. ДОПУСТИМИ БЕНЕФИЦИЕНТИ

Държавни и общински училища и Национален дворец на децата (НДД).

1. Училища, в които има под 400 ученици, могат да кандидатстват с до 4 групи/ отбора - до 2 групи по Модул 1 - независимо от направлението, категорията и възрастовата група, и до 2 отбора по Модул 2 - независимо от вида спорт, възрастовата група и пола.
2. Училища, в които има над 400 ученици, могат да кандидатстват с до 6 групи/ отбора - до 3 групи по Модул 1 - независимо от направлението, категорията и възрастовата група, и до 3 отбора по Модул 2 - независимо от вида спорт, възрастовата група и пола.

Всяко държавно или общинско училище може да кандидатства за реализиране на дейности по националната програма самостоятелно или в партньорство с частно училище.

Частно училище може да участва в реализиране на дейности по националната програма само в партньорство с държавно или общинско училище. Едно частно училище е допустимо да участва в партньорство само с едно държавно или общинско училище. Частното училище само избира държавно или общинско училище за партньор и сключва договор с него за изпълнение на дейности по националната програма. Когато държавно или общинско училище е получило предложение за партньорство от повече частни училища, то може да сключи договор за сътрудничество само с едно избрано от него частно училище. В договора за сътрудничество директорът на частното училище посочва за Модул 1 - броя на групите, направлението, категорията и възрастовата група, и за Модул 2 - броя на отборите, вида спорт, възрастовата група и пола на участниците.

Броят на групите/отборите в едно училище - държавно, общинско или частно, се определя от броя на учениците в училището. При партньорство всяко едно от училищата-партньори независимо едно от друго определя броя на групите/отборите съгласно броя на учениците в училището.

Министерството на образованието и науката определя броя на училищата, които да бъдат включени в изпълнението на дейностите по Националната програма по реда на кандидатстването им до изчерпване на бюджета на Програмата.

Националният дворец на децата администрира дейностите по Националната програма „Заедно в изкуствата и в спорта“ чрез екип от специалисти.

1. ДЕЙНОСТИ ПО ПРОГРАМАТА

Занимания с групите по разработени програми за направление, категория и възрастова група

Модул 1. Изкуства

1. Сформиране на групи за занимания в сферата на изкуствата
2. Сформиране на групи съобразно етапите на образование

Участниците в групите се разпределят в три възрастови групи:

1. възрастова група - I - IV клас
2. възрастова група - V - VII клас
3. възрастова група - VIII - XII клас
4. Конкурсни направления и категории
5. музикално изкуство:
* вокални групи за изпълнение на:
* забавна и естрадна песен - вокална група
* класическа музика - академични хорове, ансамбли
* народна песен - ансамбли
* инструментални групи/оркестри за изпълнение на:
* класическа музика
* съвременна музика
* народна музика
1. танцово изкуство:
* класически танц/балет - поставя се хореография от класическото наследство или нова

интерпретация върху познати откъси от балетни произведения; изпълненията трябва да са издържани в стилистиката на класическия танц.

* съвременни танци и улични стилове - групите в категорията „съвременни танци“ могат

да бъдат в стиловете: джаз танц, съвременен танц, греъм, диско, нестандартни форми и др., а в категорията „улични стилове“ - Hip-Hop, Break dance, New Style, Locking&Popping, Krumping и др.

• характерни танци, вкл. и народни танци - групи за танцов фолклор, стилизирани

сценични форми на танци на народите, вкл. и български народни танци.

1. театрално и филмово изкуство - поставяне на сценични задачи и реализиране на

кратки филмови продукти:

* театрално изкуство
* филмово изкуство
* театрално и филмово изкуство
1. изобразително изкуство:
* изящни изкуства
* приложни изкуства
1. Брой участници в групите по направления
* музикално изкуство:
* вокални групи - минимум 5 участници
* инструментални групи/оркестри - минимум 5 участници
* танцово изкуство - минимум 8 участници
* театрално и филмово изкуство - минимум 8 участници
* изобразително изкуство - минимум 8 участници.
1. Брой часове за занимания в сферата на изкуствата през учебната 2023/2024 година

Всяка група разполага с до 80 учебни часа за занимания, изяви в рамките на населеното място и посещения в рамките на областта в сферата на изкуствата и не по- малко от 2 учебни часа седмично.

1. Ръководители на групите

Ръководителите на групи в съответното направление и категория могат да бъдат специалисти от самото училище в сферата на музикалното, танцовото, театралното, филмовото и изобразителното изкуство, както и външни специалисти в дадената област.

В случаите, когато ръководител на групата е външен специалист, по преценка на директора може да бъде определен и втори ръководител на групата - специалист от училището.

Препоръчително е ръководителите на групи да бъдат външни специалисти.

Училищата, отчитайки желанията на учениците, в продължение на минимум 2 седмици трябва да обявят на електронната си страница какви групи ще бъдат сформирани в училището и от какви специалисти ще имат нужда.

Допустимо е специалист в дадено направление да бъде ръководител на повече от една група.

С външните специалисти се сключва договор.

1. Заниманията в сферата на изкуството се осъществяват по разработени програми, съобразени с направлението, категорията и възрастовата група.

Модул 2. Спорт

I. Сформиране на отбори в сферата на колективните спортове

1. Сформиране на отбори по вид спорт
* баскетбол
* волейбол
* футбол
* хандбал
1. Сформиране на отбори в четири възрастови групи за момичета/момчета и девойки/юноши:
* I - IV клас - момичета, момчета; смесени отбори;
* V - VII клас - момичета, момчета; смесени отбори;
* VIII - X клас - девойки, юноши;
* XI - XII клас - девойки, юноши;
1. Брой ученици, включени в отбор:
* баскетбол - минимум 10 ученици и максимум 15 ученици
* волейбол - минимум 10 ученици и максимум 15 ученици
* футбол - минимум 12 ученици и максимум 20 ученици
* хандбал - минимум 10 ученици и максимум 16 ученици
1. Брой часове за занимания и подготовка на отборите през учебната 2023/2024 година

Всеки отбор разполага с до 80 учебни часа за занимания/тренировки, спортни състезания и игри по съответния вид спорт, в рамките на населеното място и посещения в рамките на областта и не по-малко от 2 учебни часа занимания/тренировки седмично.

1. Учители/треньори на отборите

Учителите/треньорите на отборите могат да бъдат от самото училище или външни специалисти.

Съгласно чл. 5 от Наредба № 24 от 5.11.2019 г. за условията и реда за организиране и провеждане на тренировъчна и състезателна дейност на децата и учениците извън учебния

план: „Тренировъчната и състезателната дейност на децата и учениците извън учебния план се осъществява от педагогически специалисти е професионална квалификация "учител по физическо възпитание и спорт" или "треньор" по вид спорт“.

Външните специалисти - треньорските кадри за организиране и провеждане на занимания по съответния вид спорт следва да отговарят на изискванията на Наредба № 1 от 04. 02.0219 г. за треньорските кадри.

Препоръчително е учителите/треньорите на отборите да бъдат външни специалисти.

Училищата, отчитайки желанията на учениците, в продължение на минимум 2 седмици трябва да обявят на електронната си страница какви групи ще бъдат сформирани в училището и от какви специалисти ще имат нужда.

Допустимо е учител/треньор да води повече от един отбор.

С външните специалисти се сключва договор.

1. Подготовка на отборите и провеждане на тренировките по разработени програми за вида спорт.
2. Участие на отборите във вътрешноучилищни и/или междуучилищни състезания

При участие на отборите в състезания е необходим документ за предсъстезателен физикален медицински преглед, извършен не по-рано от 72 часа преди състезанието съгласно чл. 17, ал. 3 и/или ал. 5 от Наредба № 24 от 5.11.2019 г. за условията и реда за организиране и провеждане на тренировъчна и състезателна дейност на децата и учениците извън учебния план по образец, съответно Приложение № 1 към чл. 17, ал. 4 и/или Приложение № 2 към чл. 17, ал. 6 от Наредбата.

Учителите/треньорите на отборите организират и осъществяват участието на отборите във вътрешноучилищни и/или междуучилищни състезания в рамките на населеното място. Също така провеждат игри, включващи различни елементи от вида спорт и в зависимост от възрастовата група, както и организират посещения на състезания по избрания вид спорт и спортни събития.

1. РАЗХОДИ, ДОПУСТИМИ ЗА ФИНАНСИРАНЕ, И ЕТАПИ НА ФИНАНСИРАНЕ

Модул 1. Изкуства

* 1. Разходи, допустими за финансиране

Конкретната стойност за финансиране на една група в държавно, общинско или частно училище се определя от попълнения във формуляра за участие бюджет, но не повече от 8000 лева.

За изпълнение на дейностите по Модул 1. се осигурява финансиране на училищата за:

* сценични костюми, инструменти, озвучителна и снимачна техника, танцов под, декори и

др., свързани със съответното направление;

* възнаграждения на всеки от ръководителите за подготовка, изява и посещения на групата

до 80 часа;

* размерът на възнаграждението е в размер на 18,50 лв. за отработен учебен час за 1

специалист, като в сумата се включват и осигуровките за работодател;

* транспортни/пътни разходи на ръководителите на групи в случаите, когато не са от същото

населено място - до 800 лв. на специалист;

* посещение на концерти, театри, филми, танцови спектакли, изложби и др. в зависимост от направлението и категорията на групата - до 3 посещения годишно.

Материалите, пособията и консумативите в съответните направления следва да бъдат осигурени със започването на заниманията на групите.

Не е допустимо закупуване на идентични дълготрайни материални активи (инструменти, озвучителна техника, танцов под и др.) за реализиране на дейности по националната програма за групи:

* с едни и същи участници, продължаващи дейността си и през учебната 2023/2024 година;
* нови групи в същото направление и категория.
	1. Етапи на финансиране

Финансирането се извършва на два етапа, както следва:

1. За изпълнение на дейностите по програмата в началото на учебната година на училищата се предоставя аванс в размер на 70% от сумата, с която са кандидатствали.
2. Останалите до 30% от сумата се предоставят през 2024 г. за реално извършените разходи.

Модул 2. Спорт

1. Разходи, допустими за финансиране

Конкретната стойност за финансиране на един отбор в държавно, общинско или частно училище се определя от попълнения във формуляра за участие бюджет, но не повече от 7000 лева.

За изпълнение на дейностите по Модул 2. се осигурява финансиране на училищата за:

- екипировка на учениците, включени в отбора, и учител/треньор по вид спорт;

- спортни уреди и пособия (топки, мрежи, конуси и др., необходими за съответния спорт), настилка от изкуствена трева;

- застраховка на учениците, включени в отбора е изключение на тези ученици, които имат направена застраховка от образователната институция);

- предсъстезателни физикални медицински прегледи;

- възнаграждения на специалистите (по един учител/треньор за всеки отбор) до 80 учебни часа за тренировки, изява и посещения на отбора;

* възнаграждението на учител/треньор за подготовка на отбора е при часова ставка в размер

на 18,50 лв. за отработен учебен час, като в сумата се включват и осигуровките за работодател.

- пътни разходи на учител/треньор на отбор в случаите, когато те не са от същото населено място - до 800 лв.

* посещение на спортни състезания, събития и др., в зависимост от избрания вид спорт – до

3 посещения годишно.

Материалите, пособията, консумативите, както и екипировката на отбора и на учителя/треньора, следва да бъдат осигурени със започването на часовете за подготовка на отбора.

Не е допустимо закупуване на идентични дълготрайни материални активи (спортни уреди и др.) за реализиране на дейности по националната програма за отборите:

* с едни и същи участници, продължаващи дейността си и през учебната 2023/2024 година;
* нови отбори в същото направление и категория.

Допустими административни разходи по модула са разходи за заплащане на охрана; разходи за осигуряване на медицинско обслужване; разходи за дезинфектанти и санитарно-хигиенни материали.

1. Етапи на финансиране

Финансирането се извършва на два етапа, както следва:

1. За изпълнение на дейностите по програмата в началото на учебната година на училищата се предоставя аванс в размер на 70% от сумата, с която са кандидатствали.
2. Останалите до 30% от сумата се предоставят през 2024 г. за реално извършените разходи.

1. СРОК НА ИЗПЪЛНЕНИЕ

Учебната 2023/2024 година – до 30.06.2024 г.

1. ОЧАКВАНИ РЕЗУЛТАТИ И ПОКАЗАТЕЛИ ЗА ИЗПЪЛНЕНИЕ
	1. Очаквани резултати

- осигурени условия за личностно развитие на учениците чрез екипно взаимодействие при участието и изявата им в колективни спортове и изкуства, насочени към стимулиране на техните интереси, способности и компетентности;

- насърчен и засилен интерес на учениците за участие в групи/отбори за колективни спортове и изкуства и за изяви в областта на танцовото, музикалното, театралното, филмовото и изобразителното изкуство, както и в областта на спорта;

- подобрена работа в екип и повишени социални и приятелски взаимодействия сред учениците;

- изградени умения за отговорно и дисциплинирано поведение и за самоконтрол на учениците;

* повишена музикална, танцова, театрална, филмова, както и в областта на изобразителното

 изкуство култура на подрастващите и насърчен интерес за съхраняване и утвърждаване на културните ценности;

- стимулиран интерес на учениците към богатото музикално, танцово, театрално, филмово и изобразително наследство, както и към високите спортни постижения;

- развити спортни способности на учениците и изградени умения за здравословен начин на живот;

* 1. Показатели за изпълнение

- брой групи и отбори, сформирани по националната програма - не по-малко от 5000 групи

и отбори;

- брой ученици, включени в групите и в отборите по националната програма - не по- малко

 от 55 000 ученици.

1. УСЛОВИЯ И РЕД ЗА ПРЕДОСТАВЯНЕ НА ФИНАНСИРАНЕТО

 9.1. Финансиране на реално извършените разходи по Националната програмата за учебната 2023/2024 година

* Предоставяне на училищата на авансови средства в размер на 70% от одобрената сума

 - началниците на регионални управления на образованието изготвят и изпращат до директора на НДД списък с включените училища, подали заявление за участие в дейности по националната програма по реда на кандидатстването им, и със съответните суми;

 - комисия, определена със заповед на директора на НДД, разглежда и обобщава изготвените списъци от началниците на регионални управления на образованието;

 - след изготвяне на обобщените списъци с включените училища, подали заявление за участие в дейности по националната програма по двата модула, и със съответните суми комисията внася в Министерството на образованието и науката доклад за одобряване на включените училища.

 - МОН предоставя на училищата аванс в размер на 70% от одобрената сума, като авансово преведените средства следва да бъдат разходвани до 15.12.2023 година. Неизразходваните авансово преведени средства се връщат в бюджета, без да бъдат възстановявани и без право на ползване.

* Предоставяне на училищата на останалите до 30 % от одобрената сума

 - В срок до 15.07.2024 г. училищата предоставят справка в РУО за реално изразходваните средства за периода от 01.01.2024 до 30.06.2024 г.;

 - началниците на регионални управления на образованието в срок до 30.07.2024 г. изготвят и изпращат до директора на НДД обобщена справка за реално изразходваните средства от училищата за периода от 01.01.2024 до 30.06.2024 г.;

 - комисия, определена със заповед на директора на НДД, в срок до 20.08.2024 г. разглежда и обобщава справката от началниците на РУО за реално изразходваните от училищата средства за периода от 01.01.2024 до 30.06.2024 г., след което ги внася в МОН с предложение за изплащане на сумите на училищата.

 - С Постановление на Министерския съвет се предоставят средствата на училищата съгласно одобрената справка.

Финансовите средства за реализиране на дейностите по националната програма от частните училища се предоставят на партниращото държавно или общинско училище и се разходват само от него съгласно националната програма. Всички материали, пособия и консумативи за групите/отборите в частното училище се осигуряват от партниращото държавно или общинско училище. Партниращото държавно или общинско училище сключва и договорите е ръководителите/треньорите на групи/отбори на частното училище за реализиране на дейностите по националната програма, при спазване на същия ред.

 9.2. Финансиране на реално извършените разходи до 50 % по Националната програмата за учебната 2022/2023 година

- След одобряване на националните програми за 2023 година с Постановление на Министерския съвет МОН предоставя средствата на училищата съгласно одобрената справка за месеците ноември и декември 2022 година и месеците януари, февруари и март 2023 година.

- Извършените разходи за периода от 01.04.2023 г. до 14.09.2023 г. се предоставят при следния ред:

* 1. - до 20.09.2023 г. училищата предоставят в РУО справка за изразходваните средства;
	2. - до 30.09.2023 г. РУО изпраща до НДД обобщена справка за изразходваните средства от училищата от областта;
	3. - до 15.10.2023 г. НДД предоставя в МОН обобщена справка за изразходваните средства по Националната програма.
	4. - С Постановление на Министерския съвет се предоставят средствата на училищата съгласно одобрената справка.
	5. Справките от РУО към НДД се изпращат по електронен път на следните адреси: ndd@mon.bg и npc.bg@abv.bg

9.3. Финансиране на НДД за учебната 2023/2024:

За администриране на дейностите по Националната програма „Заедно в изкуствата и в спорта“ за учебната 2023/2024 година МОН предоставя на НДД сума в размер на до 50 000 лв., както следва:

* 1. - авансово за всички планирани разходи до края на 2023 г.
	2. - за всички планирани разходи до края на 2024 г. след приемане на националните програми за 2024 г.

9.4. Финансиране на НДД за учебната 2022/2023:

* За администриране на дейностите по Националната програма „Заедно в изкуствата и в спорта“ за учебната 2022/2023 година МОН предоставя на НДД сума в размер на 24 450 лв., след одобряване на националните програми на Министерството на образованието и науката за 2023 г. от Министерския съвет.
1. ПРОЦЕДУРА ЗА РАЗГЛЕЖДАНЕ И ОЦЕНЯВАНЕ НА ИЗИСКУЕМИТЕ ДОКУМЕНТИ НА БЕНЕФИЦИЕНТИТЕ
	1. Условия за участие
2. Училища, в които има до 400 ученици, могат да кандидатстват с до 2 групи в сферата на изкуствата, независимо от направлението, категорията и възрастовата група, и с до 2 отбора, независимо от вида спорт, възрастовата група и пол;
3. Училища, в които има над 400 ученици, могат да кандидатстват с до 3 групи в сферата на изкуствата, независимо от направлението, категорията и възрастовата група, и с до 3 отбора, независимо от вида спорт, възрастовата група и пола.

Отчитайки желанията, интересите и възможностите на учениците, е препоръчително групите и отборите, които ще бъдат сформирани в едно училище, да бъдат в различни направления/категории и в различен вид спорт.

* 1. Изисквани документи:
1. Придружително писмо от директора на училището.
2. Решение на педагогическия съвет.
3. Формуляр за кандидатстване по образец - формулярът се публикува на електронната страница на Министерството на образованието и науката и на Националния дворец на децата в 10-дневен срок след приемане на програмата с решение на Министерския съвет и съдържа:

Модул 1. Изкуства - информацията се попълва за всяка група:

* група по избрано направление;

- наименование и кратко описание/характеристика на представяната творба;

- брой ученици в групата - един ученик има право да бъде включен само в една група;

- брой ръководител/и на групата - 1 или екип от двама специалисти - педагогически специалист от училището и външен специалист;

- основни цели;

- очаквани резултати;

- програма за провеждане на заниманията, изявите на учениците в рамките на населеното място и посещенията на концерти, театри, кино, изложби и др. в рамките на областта - до 80 учебни часа и не по-малко от 2 учебни часа седмично;

- финансов план/бюджет за групата в избраното направление, категория, възрастова група.

Модул 2. Спорт - информацията се попълва за всеки отбор

* отбор по вид спорт, възрастова група, пол/смесени;
* брой ученици в отбора - един ученик има право да бъде

включен само в един отбор;

* основни цели;

- очаквани резултати;

- програма за провеждане на заниманията/тренировките на отбора, спортни състезания и игри в рамките на населеното място и посещенията на състезания и събития в рамките на областта - до 80 учебни часа и не по-малко от 2 учебни часа седмично;

- финансов план/бюджет за отбор по вид спорт, възрастова група и пол/смесени.

1. Декларация за липса на двойно финансиране (Декларацията по т. 13.1.) - Декларацията е задължителна и следва да съдържа следния текст: „Декларирам, че дейностите, за които кандидатствам, не са финансирани по друг проект, програма или каквато и да е друга финансова схема или процедура от националния бюджет, бюджета на Общността или друга донорска програма“.

Във формуляра се посочва общият брой ученици, включени в състава на групата/отбора, а списъкът е имената на учениците и ръководителя/те/треньора/те/ се утвърждава от директора на училището през м. септември 2023 г. и се съхранява в училището при проектната документация по програмата.

Частните училища предоставят изискваните документи на партниращото държавно или общинско училище.

* 1. Срок на подаване:

Документите по т. 10.2. - придружителното писмо, решението на педагогическия съвет; формулярът/ формулярите за кандидатстване и декларацията за липса на двойно финансиране се изпращат по електронен път в съответното РУО в срок до 45 дни след приемане на националната програма с решение на Министерския съвет. Един ученик има право да бъде включен само в една група/отбор.

Комисия, определена със заповед на началника на РУО, в срок до 30 дни след последния срок на подаване на документите от училищата преглежда и обобщава подадената информация, след което изготвя списък с училищата и включените групи/отбори и го изпраща до г-жа Татяна Досева – директор на Националния дворец на децата на следните ел. адреси: **ndd@mon.bg****:** **npc.bg@abv.bg**

1. ОТЧИТАНЕ НА ИЗПЪЛНЕНИЕТО ОТ БЕНЕФИЦИЕНТИТЕ

Училищата изготвят и представят в РУО обобщени отчети за изпълнението на дейностите и разходваните средства по националната програма, както следва:

- към 15.12.2023 г. в срок до 15.01.2024 г.;

- към 14.09.2024 г. в срок до 15.10.2024 г.

РУО изготвят и представят в НДД обобщен отчет за изпълнението на дейностите и разходваните средства по националната програма, както следва:

– към 15.12.2023 г. в срок до 15.02.2024 г.;

– към 14.09.2024 г. в срок до 15.11.2024 г.

РУО изпращат отчетите на директора на НДД по електронен път на следните ел. адреси: **ndd@mon.bg****;** **npc.bg@abv.bg**

В срок до 10.03.2024 г. НДД представя в МОН обобщения по училища и по първостепенни разпоредители с бюджет отчет за изпълнението на дейностите и разходваните средства по програмата към 15.12.2023 г..

В срок до 30.11.2024 г. НДД представя в МОН обобщения по училища и по първостепенни разпоредители с бюджет отчет за реално извършените към 14.09.2024 г. разходи по програмата.

1. МОНИТОРИНГ НА ИЗПЪЛНЕНИЕТО

Мониторингът се осъществява чрез проверки, които се извършват от комисия, определена със заповед на началника на регионалното управление на образованието на място в училищата, получили финансиране, и от екип на МОН и НДД, отговарящи за администрирането на програмата. Мониторингът може да бъде извършен и по електронен път.

Мониторингът включва проверка на:

* провеждането на дейностите;
* проектната документация на съответното училище;

- разходооправдателните документи за направените разходи съобразно предвиденото в заявените бюджетни дейности във формулярите за участие.

В средствата, определените за НДД по Националната програма „Заедно в изкуствата и в спорта“, се включват и средствата за мониторинг.

Средствата за мониторинг на МОН са в размер до 5000 лв. и са за сметка на националната програма.

След приключване на мониторинга РУО изпращат доклад до директора на НДД на ел. адреси: **ndd@mon.bg****:** **npc.bg@abv.bg** който администрира програмата, а комисията на НДД изпраща обобщена информация за програмата до министъра на образованието и науката.

1. ДЕМАРКАЦИЯ И ДОПЪЛНЯЕМОСТ С ДРУГИ НАЦИОНАЛНИ ПРОГРАМИ ИЛИ ПРОЕКТИ, ФИНАНСИРАНИ ОТ ЕВРОПЕЙСКИ ИЛИ ДРУГИ МЕЖДУНАРОДНИ ИЗТОЧНИЦИ НА ФИНАНСИРАНЕ
	1. Дейностите и средствата по националната програма не могат да дублират дейности и средства с еднакво предназначение по други национални програми за развитие на образованието, друго национално финансиране, фондовете на Европейския съюз, както и други донорски програми, което се декларира от съответния бенефициент, подал формуляр с предложение/искане за финансиране.
	2. Декларацията по т. 13.1. е задължителна и следва да съдържа следния текст: „Декларирам, че дейностите, за които кандидатствам, не са финансирани по друг проект, програма или каквато и да е друга финансова схема или процедура от националния бюджет, бюджета на Общността или друга донорска програма“.